Source: https://www.riigiteataja.ee/akt/12767122
Timestamp: 2020-08-05 10:33:07+00:00

Document:
Välisriigi või rahvusvahelise organisatsiooni esindusele kinnisomandi ja kinnisasja valduse üleandmise tingimused ja kord ning taotluse vorm – Riigi Teataja
Välisriigi või rahvusvahelise organisatsiooni esindusele kinnisomandi ja kinnisasja valduse üleandmise tingimused ja kord ning taotluse vorm
Välisriigi või rahvusvahelise organisatsiooni esindusele kinnisomandi ja kinnisasja valduse üleandmise tingimused ja kord ning taotluse vorm - sisukord
§ 2 Välisriigi esinduse teavitamiskohustus
§ 3 Kinnisasja üleandmise loa taotlemine
§ 4 Kinnisasja üleandmise loa andmine
RTL 2006, 92, 1719
Vastu võetud 20.12.2006 nr 13
Määrus kehtestatakse «Välissuhtlemisseaduse» § 9 lõike 13 alusel.
(1) Määrus reguleerib kinnisomandi ja kinnisasja valduse üleandmist kinnisasja, selle mõttelise osa või hoonestusõiguse omandamise, kasutusvalduse või hoonestusõiguse seadmise, üürimise või tasuta kasutusse andmise teel (edaspidi kinnisasja üleandmine) välisriigi või rahvusvahelise organisatsiooni esindusele (edaspidi välisriigiesindus).
(2) Välisriigi esindusele üleantavaks kinnisasjaks käesoleva määruse tähenduses on Eesti Vabariigi territooriumil asuv maa ning hooned, hooneosad või rajatised ja nende juurde kuuluv maa, mida välisriigi esindus hakkab kasutama esinduse vajadusteks, sealhulgas esinduse juhi residentsina.
(3) Kinnisasja üleandjaks on selle omanik või tema volitatud esindaja.
1) Välisministeeriumi valitsemisel oleva kinnisasja üleandmisel välisriigi esindusele;
2) kui välislepingus on sätestatud teisiti.
§ 2. Välisriigi esinduse teavitamiskohustus
Välisriigi esindus teavitab Välisministeeriumi kirjalikult kinnisasja, selle mõttelise osa või hoonestusõiguse omandamise, kasutusvalduse või hoonestusõiguse seadmise, üürimise või tasuta kasutusse võtmise kavatsusest ning kinnisasja asukohast ja üleandjast.
§ 3. Kinnisasja üleandmise loa taotlemine
(1) Välisministeerium teavitab pärast §-s 2 nimetatud teabe saamist välisriigi esindust ja kinnisasja üleandjat kirjalikult kinnisasja üleandmise loa taotlemise vajadusest.
(2) Määruse lisas kehtestatud vormi kohase kinnisasja üleandmise loa taotluse esitab Välisministeeriumile kinnisasja üleandja.
(3) Välisministeerium vaatab kinnisasja üleandmise loa taotluse läbi 30 kalendripäeva jooksul alates taotluse registreerimise päevast. Taotluse läbivaatamise käigus esitab Välisministeerium vajaduse korral asjakohase päringu kinnisasja asukohajärgsele valla- või linnavalitsusele seisukoha võtmiseks.
(4) Kinnisasja üleandmise loa taotluse vorm avaldatakse Välisministeeriumi veebilehel.
§ 4. Kinnisasja üleandmise loa andmine
(1) Luba välisriigi esindusele kinnisasja üleandmiseks antakse haldusmenetluse korras, välisministri käskkirjaga.
(2) Kinnisasja välisriigi esindusele üleandmise loa andmisel arvestatakse «Kinnisasja omandamise kitsendamise seaduse» § 3 lõikes 1 sätestatud riigikaitselisi kitsendusi.
(3) Välisminister võib kinnisasja üleandmise loa andmisest keelduda, kui see:
1) võib ohustada riigi julgeolekut;
2) on vastuolus rahvusvahelise tavast tuleneva vastastikkuse põhimõttega;
3) võib sattuda vastuollu avaliku huviga.
(4) Välisministeerium teavitab välisriigi esindust kirjalikult kinnisasjaüleandjale antud loast või loa andmisest keeldumisest 5 tööpäeva jooksul pärast loa andmist või selle andmisest keeldumist.
Välisministri 20. detsembri 2006. a määruse nr 13 «Välisriigi või rahvusvahelise organisatsiooni esindusele kinnisomandi ja kinnisasja valduse üleandmise tingimused ja kord ning taotluse vorm»
Välisriigi või rahvusvahelise organisatsiooni esindusele kinnisomandi ja kinnisasja valduse üleandmise loa taotlus
Füüsilisest isikust taotleja:
– ees- ja perekonnanimi ______________________________________________________
– isikukood/sünniaeg ________________________________________________________
– postiaadress _____________________________________________________________
Juriidilisest isikust taotleja:
– asukoha aadress __________________________________________________________
– registrikood _____________________________________________________________
Taotlen välisriigi / rahvusvahelise organisatsiooni esindusele kinnisasja üleandmise luba, millega seoses teatan järgmised andmed:
– Välisriigi / rahvusvahelise organisatsiooni nimetus ja asukoht _________________________
– Kinnisasja asukoht ja nimi (kui on olemas) _____________________________________
– Kinnisasja omaniku nimi ja aadress ___________________________________________
– Kinnisasja suurus (m2/ha) ja katastritunnus ____________________________________
– Kinnisasja senine sihtotstarve _______________________________________________
– Kinnistul asuvad hooned ja rajatised ning nende sihtotstarve
– Kinnisasja üleandmise liik:
Kinnisasja omandamine ____________
Kinnisasja mõttelise osa omandamine ____________
Hoonestusõiguse omandamine ____________
Kasutusvalduse seadmine ____________
Hoonestusõiguse seadmine ____________
Kinnisasja üürimine ____________
Kinnisasja tasuta kasutusse andmine ____________
Taotleja esindaja isikuandmed:
– ees- ja perekonnanimi _____________________________________________________
Kuupäev: ________________ Taotleja / taotleja esindaja allkiri: _______________________
Lisad: 1) väljavõte maaregistrist või väljatrükk elektroonilisest katastriüksuse plaanist;
2) väljavõte kinnistusraamatust või väljatrükk elektroonilisest kinnistusraamatust;
3) taotleja esindaja volikiri.

References: § 2

§ 3

§ 4
 § 9

§ 2

§ 3

§ 4
 § 3